



**Vodič za građane** **za 2025. godinu**

**Općina Đulovac**

****

**Poštovani građani,**

predstavljamo Vam *Vodič za građane* za 2025. godinu. U njemu je prikazano na koji način Općina Đulovac prikuplja i investira sredstva. Kako bismo Vam omogućili uvid u rad naše Općine i učinili je što transparentnijom nastavljamo s projektom koji se nalazi na Internet stranici [www.proracun.hr](http://www.proracun.hr/) te na našoj službenoj stranici www.djulovac.hr.Kako bismo Vam pokazali što sve želimo napraviti i za čega smo izdvojili novac iz Proračuna predstavljamo Vam projekt *Vodič za građane*.

U 2025. godini, nastavljamo s aktivnim ulaganjem u građenje i održavanje komunalne infrastrukture. Plan nam je izdvojiti značajna sredstva za održavanje čistoće javnih površina, javne rasvjete, te održavanje komunalnih objekata. Kroz ove aktivnosti želimo našu općinu učiniti ljepšim i ugodnijim mjestom za život.

Jedan od naših strateških prioriteta je cestovna infrastruktura, koja je temelj gospodarskog i društvenog razvoja. U idućoj godini planiramo izdvojiti 493.000,00 eura za unapređenje i održavanje cestovne mreže. Ove investicije osigurat će bolju povezanost naselja, sigurnost u prometu i ubrzati gospodarske aktivnosti na području naše općine.

Poseban fokus stavljen je i na sustave vodoopskrbe i kanalizacije, jer je opskrba pitkom vodom i ekološki prihvatljivo zbrinjavanje otpadnih voda ključ za kvalitetan život. Također, planiramo izvesti radove na krajobraznom uređenju centra Đulovca, čime ćemo dodatno uljepšati izgled našeg središta i stvoriti prostor ugodan za druženja i okupljanja naših sugrađana.

Naša općina ima potencijal u području poljoprivrede i malog poduzetništva. Kako bismo osnažili lokalno gospodarstvo i potaknuli poljoprivrednu proizvodnju, planirali smo subvencioniranje umjetnog osjemenjivanja te subvencioniranje zapošljavanja i otvaranje novih poduzeća i obrta. Uspješna poljoprivreda doprinosi razvoju cijele zajednice, a mi ćemo i dalje pružati snažnu podršku našim vrijednim poljoprivrednicima.

Velika pažnja posvećena je i socijalnim programima, jer želimo pružiti pomoć svima kojima je potrebna. Posebno smo ponosni na programe stipendija za studente i podršku obrazovanju, jer ulaganje u mlade generacije je ulaganje u budućnost Đulovca.

Sport i rekreacija zauzimaju važno mjesto u našem proračunu. Planiramo ulaganja u uređenje sportskih objekata i rekreativnih zona, jer želimo osigurati prostor za aktivan život naših građana svih generacija. Ulaganjem u sportsku infrastrukturu ne samo da potičemo zdrav život, već i jačamo zajedništvo kroz sport i timski duh.

Nezaobilazan segment našeg proračuna odnosi se na sigurnost. Za redovnu djelatnost JVP, DVD, HGSS i CZ, osigurano je 104.000,00 eura, dok je za izradu plana zaštite od požara i procjenu ugroženosti planirano 6.800,00 eura. Briga o sigurnosti naših građana ostaje prioritet, jer želimo da se svi osjećaju zaštićeno u svojoj općini.

Kroz ovaj projekt „Zaželi pružamo podršku ženama koje se nalaze u nepovoljnom položaju na tržištu rada, omogućujući im zaposlenje i sigurnost. Istovremeno, osiguravamo skrb za osobe s invaliditetom i starije osobe koje trebaju pomoć u svakodnevnom životu. Ovaj projekt simbolizira našu posvećenost zajedništvu i solidarnosti.

Dragi stanovnici predstavili smo dio projekata koje želimo realizirati u 2025. godini.

Općinski načelnik!

**OBRAZLOŽENJE PRORAČUNA**

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Đulovac za proračunsku godinu, a sadrži i projekciju prihoda i primitaka te rashoda i izdataka za sljedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe… Proračunski korisnici Općine Đulovac su dječji vrtić Sunce i Komunal Đulovac.

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**Ukupni prihodi i primici Općine Đulovac za 2025. godinu planirani su u iznosu od 3.400.598,00 eura**

**PRIHODI I PRIMICI**

Prihodi poslovanja Općine Đulovac za 2025. godinu planirani su u iznosu od 2.519.460,00 eura, a čine ih prihodi od poreza planirani u iznosu od 411.800,00 eura, Pomoći iz inozemstva i od subjekata unutar općeg proračuna planirane u iznosu od 1.610.552,00 eura, prihodi od imovine planirani u iznosu od 213.762,00 eura, prihodi od upravnih i administrativnih pristojbi, pristojbi po posebnim propisima i naknada planirani u iznosu od 282.583,00 eura i Prihodi od prodaje proizvoda i robe te pruženih usluga i prihodi od donacija planirani u iznosu od 763,00 eura.

Prihodi od prodaje nefinancijske imovine planirani su u iznosu od 15.000,00 eura, a čine ih prihodi od prodaje neproizvedene dugotrajne imovine .

**Višak/manjak je planiran u iznosu od 866.138,00 eura.**

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2023.** | **PLAN**  **2024 .** | **PLAN 2025** | **PROJEKCIJE 2025.** | **PROJEKCIJE 2026** |
| **6 Prihodi poslovanja** | **2.128.340,31** | **2.569.101,00** | **2.519.460,00** | **2.453.667,30** | **2.335.521,98** |
| **61** Prihodi od poreza | 225.766,61 | 292.500,00 | 11.800,00 | 413.859,00 | 415.918,00 |
| **63** Pomoći iz inozemstva i od subjekata unutar općeg proračuna | 1.538.744,03 | 1.905.593,00 | 1.610.552,00 | 1.540.214,77 | 1.417.524,90 |
| **64** Prihodi od imovine | 94.515,63 | 93.762,00 | 213.762,00 | 214.830,80 | 215.899,62 |
| **65** Prihodi od upravnih i administrativnih pristojbi, pristojbi po posebnim propisima i naknada | 269.295,77 | 276.583,00 | 282.583,00 | 283.995,91 | 285.408,83 |
| **66** Prihodi od prodaje proizvoda i robe te pruženih usluga i prihodi od donacija | 18,27 | 663,00 | 763,00 | 766,82 | 770,63 |
| **7 Prihodi od prodaje nefinancijske imovine** | **16.962,65** | **5.000,00** | **15.000,00** | **15.075,00** | **15.150,00** |
| **71** Prihodi od prodaje neproizvedene dugotrajne imovine | 1.235,00 | 5.000,00 | 15.000,00 | 15.075,00 | 15.150,00 |
| **72** Prihodi od prodaje proizvedene dugotrajne imovine | 15.727,65 | 0,00 | 0,00 | 0,00 | 0,00 |
| **Višak prihoda i prethodnih godina** | **0,00** | **794.428,00** | **866.138,00** | **0,00** | **0,00** |

**Ukupni rashodi i izdaci Općine Đulovac za 2025. godinu planirani su u iznosu od 3.400.598,00 eura**

**Rashodi poslovanja Općine Đulovac za 2024. godinu planirani u iznosu od 1.940.830,00 eura, od toga:**

1. Rashodi za zaposlene planirani su u iznosu od 703.500,00 eura;
2. Materijalni rashodi planirani su u iznosu od 354.135,00 eura;
3. Financijski rashodi planirani su u iznosu od 4.200,00 eura;
4. Subvencije planirane u iznosu od 18.736,00 eura;
5. Pomoći dane u inozemstvo i unutar opće države planirane u iznosu od 2.000,00 eura;
6. Naknade građanima i kućanstvima na temelju osiguranja i druge naknade planirane u iznosu od 621.827,00 eura;
7. Ostali rashodi planirani u iznosu od 236.432,00 eura.

**Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 1.459.768,00 eura, od toga; rashodi za nabavu proizvedene dugotrajne imovine planirani u iznosu od 1.376.768,00 eura i rashodi za dodatna ulaganja na nefinancijskoj imovini planirana u iznosu od 83.000,00 eura.

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2023** | **PLAN**  **2024** | **PLAN 2025** | **PROJEKCIJE**  **2026.** | **PROJEKCIJE**  **2027.** |
| **3 Rashodi poslovanja** | **963.483,00** | **1.322.738,00** | **1.940.830,00** | **1.934.516,46** | **1.960.238,30** |
| **31** Rashodi za zaposlene | 271.503,62 | 434.226,00 | 703.500,00 | 707.017,50 | 710.535,00 |
| **32** Materijalni rashodi | 276.901,11 | 394.607,00 | 354.135,00 | 355.905,68 | 357.676,35 |
| **34** Financijski rashodi | 4.971,77 | 4.600,00 | 4.200,00 | 4.221,00 | 4.242,00 |
| **35** Subvencije | 7.598,17 | 10.236,00 | 18.736,00 | 18.829,68 | 18.923,36 |
| **36** Pomoći dane u inozemstvo i unutar općeg proračuna | 568,46 | 2.000,00 | 2.000,00 | 2.010,00 | 2.020,00 |
| **37** Naknade građanima i kućanstvima | 148.339,75 | 222.327,00 | 621.827,00 | 608.918,44 | 628.045,27 |
| **38** Ostali rashodi | 253.600,12 | 254.742,00 | 236.432,00 | 237.614,16 | 238.796,32 |
| **4 Rashodi za nabavu nefinancijske imovine** | **392.804,41** | **2.045.791,00** | **1.459.768,00** | **534.225,84** | **390.433,68** |
| **41** Rashodi za nabavu neproizvedene dugotrajne  imovine | 0,00 | 0,00 | 0,00 | 0,00 | 0,00 |
| **42** Rashodi za nabavu proizvedene dugotrajne imovine | 341.398,95 | 1.968.791,00 | 1.376.768,00 | 450.810,84 | 306.603,68 |
| **45** Rashodi za dodatna ulaganja na nefinancijskoj imovini | 51.405,46 | 77.000,00 | 83.000,00 | 83.415,00 | 83.830,00 |
| **Višak/manjak** | **789.015,55** | **0,00** | **0,00** | **0,00** | **0,00** |

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Đulovac sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL OPĆINA ĐULOVAC PLANIRANO U IZNOSU OD 3.400.598,00 EURA**

**GLAVA PREDSTAVNIČKO I IZVRŠNO TIJELO PLANIRANO U IZNOSU OD 118.272,00 EURA**

**Program 1001 Javna uprava planirano u iznosu od 118.272,00 eura**

1. Za donošenje akata planirano je 78.272,00 eura
2. Za provedbu izbora planirano je izdvojiti 20.000,00 eura
3. Za naknade štete pravnim i fizičkim osobama planirano je 20.000,00 eura.

**GLAVA 00120 JEDINSTVENI UPRAVNI ODJEL PLANIRANO U IZNOSU OD 3.104.926,00 EURA**

**Program 1002 Javna uprava i administracija planirano u iznosu od 344.633,00 eura**

Za stručno, administrativno i tehničko osoblje planirano je 186.600,00 eura, za pripremanje akata iz djelokruga JUO planirano je 121.663,00 eura i za opremanje JUO planirano je 36.400,00 eura.



**Program 1003 Održavanje komunalne infrastrukture planirano u iznosu od 180.200,00 eura**

1. Za održavanje čistoće javnih površina planirano je 2.500,00 eura
2. Za javnu rasvjetu planirano je 114.000,00 eura;
3. Za održavanje komunalne infrastrukture i objekata planirano je 37.000,00 eura;
4. Za deratizaciju i dezinsekciju planirano je 22.500,00 eura za rashode za usluge;
5. Za javne radove planirano je 4.200,00 eura.

**Program 1004 Izgradnja objekata planirano u iznosu od 1.096.400,00 eura**

Ulaganjem u komunalnu infrastrukturu utječe se na kvalitetu života svih stanovnika, stoga su ovim programom osigurana sredstva za:

1. Za projektnu dokumentaciju planirano je 20.400,00 eura ;
2. Za kapitalne donacije mjesnoj samoupravi planirano je 177.000,00 eura;
3. Za cestovnu infrastrukturu planirano je 493.000,00 eura;
4. Za izgradnju sustava vodoopskrbe i kanalizacije planirano je 106.000,00 eura ;
5. Za izvođenje radova na krajobraznom uređenju centra Đulovca planirano je 300.000,00 eura.

**Program 1005 Organiziranje i provođenje zaštite spašavanja planirano u iznosu od 110.800,00 eura**

Za redovnu djelatnost JVP, DVD, HGSS i CZ planirano je 104.000,00 eura i za izradu plana zaštite od požara i procjena ugroženosti od požara na području Općine Đulovac planirano je 6.800,00 eura.



**Program 1006 Poticanje i razvoj proizvodnje planirano u iznosu 20.736,00 eura**

Programom poticanja i razvoja proizvodnje osigurana su sredstva za :

1. Za poticanje poljoprivredne proizvodnje planirano je 15.100,00 eura
2. Za potporu rada poljoprivrednih udruga planirano je 2.000,00 eura
3. Za poticanje gospodarstva planirano je 3.636,00 eura.

**Program 1007 Socijalna skrb planirano je 557.327,00 eura**

Ovim programom nastoji se pomoći socijalno ugroženim stanovnicima naše Općine, stoga su osigurana sredstva za pomoći obiteljima i pojedincima u iznosu od 514.327,00 eura i za ostale programe socijalne skrbi u iznosu od 43.000,00 eura.



**Program 1008 Obrazovanje planirano u iznosu od 68.100,00 eura**

1. Za predškolsko obrazovanje planirano je 600,00 eura za
2. Za osnovnoškolsko obrazovanje planirani je iznosu od 54.500,00 eura;
3. Za visokoškolsko obrazovanje planirano je 13.000,00 eura .



**Program 1009 Sport i rekreacija planirano u iznosu od 254.068,00 eura**

1. Za poticanje sportskih aktivnosti planirano je 26.000,00 eura;
2. Za uređenje objekata za sport i rekreaciju planirano je 228.068,00 eura.

**Program 1010 Kultura planirano u iznosu od 6.000,00 eura**

1. Za poticanje kulturnih aktivnosti planirano je 5.000,00eura
2. Za ulaganje u kulturne objekte planirano je 1.000,00 eura .

**Program 1011 Razvoj civilnog društva planirano u iznosu od 466.632,00 eura**

1. Za udruge iz domovinskog rata panirano je 900,00 eura,
2. Za humanitarno – socijalne udruge planirano je 30.532,00 eura,
3. Za vjerske zajednice planirano je 15.000,00 eura
4. Za nacionalne manjine planirano je 4.000,00 eura,
5. Za program „Zaželi“ planirano je 416.200,00 eura.



**GLAVA PRORAČUNSKI KORISNIK 37951 DJEČJI VRTIĆ SUNCE PLANIRANO 92.050,00 EURA**

**Program 1012 Redovna djelatnost dječjeg vrtića Sunce** planirano u iznosu od 82.050,00 eura za troškove financiranja redovne djelatnosti Dječjeg vrtića.



**Program 1013 Izgradnja ustanove za predškolski odgoj djece** planirano je u iznosu od 10.000,00 eura.

**GLAVA 00121 PRORAČUNSKI KORISNIK KOMUNAL ĐULOVAC PLANIRANO 85.350,00 EURA**

**Program 1014 Javna ustanova Komunal Đulovac** planirano je u iznosu od 85.350,00 eura

***Projekti Općine Đulovac u 2025. godini s projekcijama za 2026. i 2027. godinu***

|  |  |  |  |
| --- | --- | --- | --- |
| **Naziv projekta** | **2025.** | **2026.** | **2027.** |
| Opremanje JUO | 36.400,00 | 6.432,00 | 6.464,00 |
| Projektna dokumentacija | 20.400,00 | 25.326,00 | 25.452,00 |
| Kapitalne donacije mjesnoj samoupravi | 177.000,00 | 0,00 | 0,00 |
| Cestovna infrastruktura | 493.000,00 | 145.725,00 | 0,00 |
| Izgradnja sustava vodoopskrbe | 106.000,00 | 106.530,00 | 107.060,00 |
| Izvođenje radova na krajobraznom uređenju centra Đulovca | 300.000,00 | 0,00 | 0,00 |
| Uređenje objekata za sport i rekreaciju | 228.068,00 | 150.818,34 | 151.568,68 |
| Ulaganja u kulturne objekte | 1.000,00 | 1.005,00 | 1.010,00 |
| Izgradnja Dječjeg vrtića "Sunce" | 10.000,00 | 10.000,00 | 10.000,00 |